Iain Stewart

Iain Simpson Stewart (sündinud 1964Elulugu (inglise keeles), English Riviera Geopark) on šoti geoloog.

Professor Stewart töötab Plymouthi ülikoolis, kuid on tuntud geoloogiat tutvustavate teleesinemistega.

Tema loodud on Vahemere geoloogilist ehitust ja selle mõju piirkonna kultuurile tutvustav kuueosaline telesaatesari "Journeys From the Centre of the Earth" (2004).Journeys From The Centre Of The Earth, BBC/Open University Vaikse ookeani tulerõnga neljaosaline sari "Journeys into the Ring of Fire" (2007)Journeys into the Ring of Fire, BBC Four documentaries ning viieosaline geosfääre tutvustav sari "Earth: The Power of the Planet" (2007).Earth: The Power of the Planet, BBCEarth - the power of the planet, Plymouthi ülikoolEarth: the biography,National Geographic Channel Lisaks on ta esinenud BBC geoloogiasaates "Rough Science"Rough Science: Iain's Diaries, BBC/Open University. 2008. aastal on ta olnud tegev kliimamuutuse teemat lahkava kolmeosalise sarja "Earth: The Climate Wars" loomisega.Earth – The Climate Wars (BBC Press Office) Enamik Stewarti sarjadest on toodetud koostöös BBC-ga. Stewarti esinemisstiil on emotsionaalne ja kaasahaarav. Omapäraseks teeb tema esinemise varjamatu ja üsna tugev šoti aktsent. 

Vahemere geoloogiat tutvustav sari (USA-s pealkirjaga "Hot Rocks: Geology of Civilisation"Hot Rocks: Geology of Civilization, Science Channel) sai 2005. aastal USA-s Jackson Hole Wildlife Film Festivalil parima teadussaate auhinna.

Geoloogias on Stewarti peamisteks uurimisobjektideks neotektoonika ja geoloogilised ohud. Regionaalselt on ta huvid keskendunud Vahemere piirkonnale, eelkõige Türgi ja Kreeka maavärinatele. Sel teemal kaitses ta 1990. aastal Bristoli ülikoolis ka doktorikraadi ning seetõttu rääkis ka tema esimene pikem telesaatesari just Vahemere geoloogiast.

2007. aastal andis ameerika bioloog Brian Fisher uuele Madagaskaril avastatud sipelgaliigile Stewarti auks nime Cerapachys iainstewarti.  

Olulisemad publikatsioonid
 Stewart, I.S. and C. Vita-Finzi (eds.). 1999. Coastal Tectonics. London: the Geological Society. Special Publication (ISBN 186239024x)
 McGuire, W.J., Griffiths, D., Hancock, P.L. & Stewart, I.S. (Eds.) 2000. The Archaeology of Geological Catastrophes. London: the Geological Society. Special Publication, 171, 413p. 
 Stewart, I.S., Sauber, J. & Rose, J. (Eds.) 2000. Ice Sheets, Crustal Deformation and Seismicity. Quaternary Science Reviews special issue, vol. 14/15. 
 Dunne, W., Stewart, I.S. & Turner, J.P. (Eds.) 2001. Brittle Microtectonics, Neotectonics and Archaeoseismicity. Journal of Structural Geology, special issue, vol. 13, No.2/3, 500pp. 
 Morner, N.A., Stewart, I.S., Trifonov, V.G., Caputo, R., Nikonov, A.A., Kozhurin, A.I.,& Kopp, M.L. (Eds.) 2004. Active Faults in the Eastern Hemisphere. Tectonophysics Special Issue volume 380, nos. 3-4. 
 Stewart, I.S. 2005. Journeys from the centre of the Earth: how geology shaped civilization. London: Century/Random House. ISBN 1844138135
 Stewart, I.S. and J. Lynch. 2008. Earth: the biography. Washington DC: National Geographic. ISBN 1426202369.

Viited

Välislingid

Iain Stewart Plymouthi ülikooli kodulehel

Stewart, Iain
Stewart, Iain
Stewart, Iain